הוועדה המסדרת, כנסת 23, פרוטוקול מספר 14, 2020-04-19 11:30

אברהם (אבי) ניסנקורן: שלום לכולם, אני פותח את הישיבה.

אברהם (אבי) ניסנקורן: בבאנחנו דנים היום בנושא אחד – נושא שעלה בישיבה הקודמת שקארין אלהרר השתתפה בה ועלתה השאלה האם זה אפשרי או לא אפשרי.

אברהם (אבי) ניסנקורן: ביקשנו חוות דעת מהלשכה המשפטית.

אברהם (אבי) ניסנקורן: קארין, יכולת היום להיות בזום לפי ההחלטה הזאת.

קארין אלהרר: כן, אבל עדיין אני צריכה חוות דעת של רופא הכנסת.

אברהם (אבי) ניסנקורן: כן.

אברהם (אבי) ניסנקורן: ביקשנו שתהיה ודאות, לפחות לחלק של השתתפות.

אברהם (אבי) ניסנקורן: בנושא ההצבעה אנחנו כנראה נצטרך לעשות או תיקון תקנון או תיקון חוק.

קארין אלהרר: מתי זה יקרה?

אברהם (אבי) ניסנקורן: יכול להיות שכבר מחר תונח הצעת החוק הזאת, זה מה שאמור להיות.

פנינה תמנו: לכל אחד או רק למקרים ספציפיים?

אברהם (אבי) ניסנקורן: רק למקרים שנוגעים לסיטואציית הקורונה, אנחנו לא עושים עכשיו שינוי.

קריאה: אבל רק לקבוצת סיכון או לכולנו?

אברהם (אבי) ניסנקורן: לא.

אברהם (אבי) ניסנקורן: לקבוצת סיכון.

אברהם (אבי) ניסנקורן: דרך המלך היא לבוא לכנסת.

אברהם (אבי) ניסנקורן: יש מצבי עולם שאנחנו אומרים שאנחנו רוצים לאפשר גם הצבעה מרחוק ברמת הצעת חוק, אבל כרגע מה שאנחנו יכולים לפתור בנושא של השתתפות – בלי הצעת חוק או בלי תיקון תקנון – זה משהו שאנחנו רוצים לעשות כבר עכשיו בעקבות הישיבה הקודמת, וגם לייצר התנהגות זהה של כל ועדות הכנסת ולא התנהגות שהיא שונה מוועדה לוועדה.

פנינה תמנו: לעניין ההשתתפות, זה גם לאותם אנשים שהם בקבוצת סיכון, נקרא לזה.

אברהם (אבי) ניסנקורן: נכון.

אברהם (אבי) ניסנקורן: יש פה הצעה.

אברהם (אבי) ניסנקורן: ארבל, תסקרי אותה בבקשה.

ארבל אסטרחן: אני מזכירה שבישיבה הקודמת התבקשנו להכין הצעה בעניין הזה אחרי שהתברר לנו שבוועדות השונות היו נוהגים שונים לגבי השתתפות של חברי כנסת בזום, ובעצם הוועדה, גם אנחנו, אף אחד לא נתן את דעתו בצורה מסודרת לעניין.

ארבל אסטרחן: שוחחנו בעניין גם עם יו"ר הכנסת, ומונחת בפניכם הצעה שנועדה לטפל רק בתקופה המוגבלת הזאת של הקורונה.

ארבל אסטרחן: אין פה איזשהו הסדר כללי שבאמת צריך להיות אם רוצים לעשות אותו בחקיקה לגבי מצבים אחרים שבהם יש חברי כנסת שלא יכולים להגיע לישיבות בגלל מצב רפואי, זמני או קבוע.

ארבל אסטרחן: כבר היו לנו מקרים כאלה שחברי כנסת היו מאושפזים ולא יכלו להשתתף.

פנינה תמנו: חופשות לידה.

ארבל אסטרחן: חופשת לידה, שמירת היריון, דברים כאלה.

ארבל אסטרחן: זה לא בא לטפל בעניין הכללי.

פטין מולא: אבל למה לא להכניס את זה עכשיו?

אברהם (אבי) ניסנקורן: לא.

אברהם (אבי) ניסנקורן: אנחנו רוצים לטפל עכשיו בבעיה דחופה.

פנינה תמנו: לא.

פנינה תמנו: זה צריך להיות מאוד נקודתי.

איתן גינזבורג: לדברים האלה יש השלכות מאוד מאוד מעמיקות ביחס לאופן שבו הפרלמנט צריך לעבוד ולכן נראה לי שזה נושא אחר לגמרי, ונכון מה שהיושב-ראש אמר – רק בתקופת הקורונה, בתחומים מאוד ספציפיים.

פטין מולא: אני מדבר על המצב של היום.

פטין מולא: אני גר בצפון ואנחנו נמצאים באזור דיר אל אסד, ירכא וכל האזור.

פטין מולא: יכול להיות שמחר אנחנו נצטרך לסגור ואני לא אוכל להגיע.

איתן גינזבורג: אתה חבר כנסת, זה לא חל עליך, אתה מוחרג בצו.

איתן גינזבורג: חברי הכנסת מוחרגים בצו.

פטין מולא: אבל מבחינה רפואית אני מסכן את עצמי.

פטין מולא: אני יוצא ואני חוזר.

אברהם (אבי) ניסנקורן: אבל לפי הגישה הזאת, זה כל חברי הכנסת.

אברהם (אבי) ניסנקורן: מה ההבדל?

אברהם (אבי) ניסנקורן: אני גר בהוד השרון, גם אני מגיע, אני גם יוצא מהבית, מה ההבדל?

פטין מולא: אני היום נמצא בבעיה.

פטין מולא: אני צריך להגיע היום לכנסת, מחר לכנסת, מחרתיים לכנסת, יום רביעי לכנסת.

פנינה תמנו: כולנו.

פטין מולא: בסדר, את גרה פה באזור כלשהו.

קריאה: זאת העבודה שלך.

עוזי דיין: זאת בעיה אבל היא לא בעיה רפואית.

עוזי דיין: היא לא בעיה בריאותית.

קריאה: סיכון.

איתן גינזבורג: לא, אין בזה שום סיכון.

איתן גינזבורג: צריך לזכור שהכנסת היא לא מקום עבודה רגיל, ומי שרוצה להיות כאן צריך לקחת גם את הסיכון הזה.

פטין מולא: אני לקחתי סיכון, כולנו לקחנו סיכון.

איתן גינזבורג: כמו שטייס בצה"ל ולוחם בטנק נמצא בקרבה הרבה יותר קרובה כי הם נמצאים בתפקיד מאוד מאוד משמעותי, אתה חבר כנסת, יש לך פה תפקיד במקום הזה ואם אתה לא יכול למלא אותו - - -

פטין מולא: אני יכול למלא אותו, אבל אני אומר, בתקופה הזאת, הרגישה.

יזהר שי: אנחנו כבר בדיון?

אברהם (אבי) ניסנקורן: בואו נעשה דיון מסודר.

אברהם (אבי) ניסנקורן: אני מציע שארבל תציג את הפתרון.

פטין מולא: אפשר להיות ממלא מקום.

אברהם (אבי) ניסנקורן: אבל אתה תמיד יכול.

אברהם (אבי) ניסנקורן: אתה תמיד יכול למנות ממלא מקום.

איתן גינזבורג: יש קיזוזים.

אברהם (אבי) ניסנקורן: אפשר למנות ממלא מקום לכל ישיבה, אין בעיה.

אברהם (אבי) ניסנקורן: הרי קוורום פה הוא שישה אנשים.

אברהם (אבי) ניסנקורן: אם צריך קוורום מינימלי, גם אם אתה לא תגיע ואחרים יגיעו, יש קוורום מינימלי.

אברהם (אבי) ניסנקורן: זה הדבר היחיד שאפשר למנות בו ממלא מקום.

ארבל אסטרחן: לעניין הקוורום, חשבתי שללא הצבעה אפשר גם בזום.

אברהם (אבי) ניסנקורן: זה לא כתוב פה.

ארבל אסטרחן: נכון.

אברהם (אבי) ניסנקורן: אבל זה פתרון רק לאוכלוסיות הספציפיות.

אברהם (אבי) ניסנקורן: אני מציע שנעשה את זה מסודר.

אברהם (אבי) ניסנקורן: ארבל תציג את הפתרון.

אברהם (אבי) ניסנקורן: אנחנו היינו שמחים שהפתרון יכלול גם את נושא ההצבעה.

אברהם (אבי) ניסנקורן: מכיוון שפה העמדה של ארבל שחייבים לעשות תיקון תקנון מסודר או תיקון חקיקה – בעצם תיקון חקיקה – לכן, זה לא כלול פה, יש הצעת חוק שחבר הכנסת יזהר שי הציע, אני מניח שהיא תונח מחר ויכול להיות שהיא תפתור גם את בעיית ההצבעה עצמה.

אברהם (אבי) ניסנקורן: בבקשה, ארבל.

ארבל אסטרחן: אני אקרא את מה שמונח בפניכם.

עוזי דיין: ארבל, בבקשה תכללי כבר בתשובה כי לא ברור למה משפטית אי אפשר לעשות הצבעה במקרים מיוחדים.

עוזי דיין: למשל כשיש סיעה של שני אנשים ושניהם לא יכולים ואין לו ממלא מקום.

ארבל אסטרחן: נכון.

ארבל אסטרחן: יש לנו היום בכנסת גם סיעה של חברת כנסת אחת.

עוזי דיין: תסבירי הכול, רק תכללי את זה בבקשה.

אברהם (אבי) ניסנקורן: שזה יהיה חלק מההסבר.